Panevėžio sentikių cerkvė
55°43′55.34″ š. pl. 24°21′15.84″ r. ilg.﻿ / ﻿55.7320389°š. pl. 24.3544000°r. ilg.﻿ / 55.7320389; 24.3544000 Panevėžio sentikių cerkvė – sentikių maldos namai Panevėžyje, A. Mackevičiaus g.10. Tai rusų stačiatikių atšakos, nepripažįstančios Rusijos bažnyčios reformos, įvestos 1653–1666 m. patriarcho Nikono įsakymu, vienabokštė medinė sentikių cerkvė. 2011 m. įrašyta į Kultūros vertybių registrą. Sentikiai išlaikė senąsias tradicijas, atėjusias dar iš XVI–XVII a.: pamaldos vyksta senąja bažnytine slavų kalba, laikomasi senųjų skaitymo ir giedojimo tradicijų, kiekvienos mišios turi skirtingas tonacijas. Šiuo metu vietos sentikių parapijai priklauso apie penki šimtai tikinčiųjų, daugiausia mišrių – rusų ir lietuvių šeimų tikintieji.